## Odluka o određivanju robe i drugih stvari koje se uvoze iz drugih država ili područja nastalih raspadom bivše SFRJ, a ne smatraju se carinskom robom

### NN 42/1995 (23.6.1995.), Odluka o određivanju robe i drugih stvari koje se uvoze iz drugih država ili područja nastalih raspadom bivše SFRJ, a ne smatraju se carinskom robom

# VLADA REPUBLIKE HRVATSKE

Na temelju članka 4. stavka 4. Carinskog zakona ("Narodne novine",
br. 53A/91, 33/92, 26/93,106/93 i 92/94), Vlada Republike Hrvatske je na
sjednici održanoj 21: lipnja 1995. godine donijela

## ODLUKU

### O ODREĐIVANJU ROBE I DRUGIH STVARI KOJE SE UVOZE IZ DRUGIH DRŽAVA ILI PODRUČJA NASTALIH RASPADOM BIVŠE SFRJ, A NE SMATRAJU SE CARINSKOM ROBOM

I.

Ovom Odlukom utvrđuju se robe i druge stvari što se ne smatraju carinskom
robom, ako ih iz drugih država (Bosna i Hercegovina, Makedonija i Slovenija)
ili područja (Srbija i Crna Gora) nastalih raspadom bivše SFRJ u carinsko
područje Republike Hrvatske uvoze, unose ili primaju:

a) hrvatski državljani,

b) pripadnici hrvatske narodnosti koji se iz:drugih država ili područja
nastalih raspadom bivše SFRJ, doseljavaju u Republiku Hrvatsku,

c) državljani drugih država ili područja nastalih raspadom bivše SFRJ
koji su, prema članku 79. Zakona o boravku i kretanju stranaca ("Narodne
novine", broj 53/91); u Republici Hrvatskoj stekli status trajno nastanjenog
stranca,

d) građansko pravne osobe i pravne osobe što su 7. listopada 1991. godine
imale:sjedište na području Hrvatske,

e) poslovne i druge jedinice pravnih osoba sa sjedištem na području
drugih država ili područja nastalih raspadom bivše SFRJ, koje su 7. listopada
1991. godine imale sjedište na području Hrvatske, te pravne osobe nastale
transformacijom tih poslovnih ili drugih jedinica.

II.

Pored stvari iz članka 4. stavka 3. Carinskog zakona, carinskom robom,
prema ovoj Odluci, ne smatra se:

1. roba i druge stvari koje su na dan 7. listopada 1991. godine bile
u vlasništvu ili posjedu osoba iz točke I: ove Odluke drugim državama (Bosna
i Hercegovina, Makedonija i Slovenija) ili područjima (Srbija i Crna Gora)
nastalim raspadom bivše SFRJ, ili za koje se odlukom nadležnog organa donesenom
poslije tog roka utvrdi da su na dan 1. listopada 1991. godine bile u vlasništvu
tih osoba, na temelju pravnog posla ili drugog pravnog odnosa nastalog
prije tog dana;

2. roba i druge stvaci koje su osobe iz točk81. ove Odluke stekle poslije
1. listopada 1991. godine na području drugih država (Bosna i Hercegovina,
Makedonija i Slovenija) ili područja (Srbija i Crna Gora) nastalih raspadom
bivše SFRJ, na temelju:

a) prodaje ili drugog pravnog posla s pokretnim ili nepokretnim stvarima
koje su u tim državama odnosno područjima bile u njihovom vlasništvu ili
posjedu do 1. listopada 1991. godine, ili

b) prihoda ostvarenih u tim državama odnosno područjima poslije 7. listopada
1991. godine, a prije doseljenja u Hrvatsku;

3. roba plaćena sredstvima dobivenim po osnovi potraživanja osoba iz
točke 1: ove Odluke prema fizičkim ili pravnim osobama s prebivalištem
ili sjedištem na području drugih država (Bosna i Hercegovina, Makedonija
i Slovenija) ili područjima (Srbija i Crna Gora) nastalih raspadom bivše
SFRJ, nastalim do 7. listopada 1991. godine;

4. roba stečena pravnim poslom koji je osoba iz točke I. ove Odluke
zaključila do 7. listopada 1991: godine s drugom osobom s prebivalištem
ili sjedištem a jednoj od drugih država (Bosna i Hercegovina, Makedonija
i Slovenija) ili područja (Scbija i Crna Gora) nastalih raspadom bivše
SFRJ, koja je porijeklom iz jedne od tih država odnosno područja ili koja
je porijeklom iz trećih zemalja, a na nju je plaćena carina do 7. listopada
1991. godine.

III.

Potanje propise o načinu ostvarivanja prava proisteklih donošenjem ove
Odluke donosi ministar financija.

IV.

Danom stupanja na snagu ove Odluke prestaje važiti Odluka o određivanju
robe i drugih stvari koje se uvoze s carinskog područja drugih republika
u sklopu bivše SFRJ, a ne smatraju se carinskom robom ("Narodne novine",
br. 67/91, 41/92, 63/93 i 50/94).

V.

Ova Odluka stupa na snagu danom objave u "Narodnim nvvinama",
a primjenjuje se do 30. lipnja 1996. godine.

Klasa:413-04/94-01/07

Urbroj: 5030116-95-1

Zagreb, 21. lipnja 1995.

Predsjednik

**Nikica Valentić**, v. r.

Odluka, NN 42/1995-831